తెలంగాణలో మహిళా తహసీల్దార్ దారుణహత్య WATCH LIVE TV
ఎస్‌బీఐలో రూ.53వేల కోట్ల డిపాజిట్లు
పాతనోట్లను మార్పిడి చేసుకునేందుకు ప్రజలు బ్యాంకుల ముందు పడిగాపులు కాస్తున్నారు.
TNN | Updated:
Nov 11, 2016, 07:39PM IST
కరెన్సీ నోట్ల రద్దు కారణంగా పాతనోట్లను మార్పిడి చేసుకునేందుకు ప్రజలు బ్యాంకుల ముందు పడిగాపులు కాస్తున్నారు. క్యూలైన్లలో నిల్చుని రద్దయిన రూ.500, రూ.1000 నోట్లను తమ ఖాతాలో జమ చేసుకుంటున్నారు. ప్రభుత్వ రంగ బ్యాంకు ఎస్&zwnj;బీఐకి వినియోగదారుల తాకిడి మరీ ఎక్కువగా ఉంది. ఆ బ్యాంకు ఛైర్ పర్సన్ అరుంధతీ భట్టాచార్య మాట్లాడుతూ ... కేవలం ఒకటిన్నర రోజులోనే ఎస్&zwnj;బీఐకి రూ.53 వేల కోట్ల రూపాయల డిపాజిట్లు వచ్చినట్టు చెప్పారు.
గురువారం రూ.31 వేల కోట్ల రూపాయలు రాగా, శుక్రవారం ఉదయం నుంచి మధ్యాహ్నం వరకు రూ.22 వేల కోట్లు వచ్చినట్టు తెలిపారు. 21,000 ఎస్ బీఐ ఏటీఎంలలో కొత్త నోట్లను, వంద నోట్లను నింపామని ఆమె తెలిపారు. ప్రజల తాకిడి అధికంగా ఉండడంతో బ్యాంకుల్లో అదనంగా ప్రత్యేక కౌంటర్లు పెట్టి మరీ డిపాజిట్లు చేస్తున్నామని చెప్పారు. ఈ శని, ఆదివారాలు కూడా బ్యాంకులు పనిచేస్తాయని, పాత కరెన్సీ నోట్లను డిపాజిట్ చేసుకోవచ్చని ఆమె తెలిపారు.